Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 3 Pv 203/12/1103	Bratislava III, 12.12.2013
EEČ : 2-10-34-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: živnostník
sa v skúšobnej dobe, určenej uznesením prokurátora Okresnej prokuratúry XXXXX III zo dňa 12.12.2013, spisová značka 3 Pv 203/12/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 15.04.2012 v čase o 18.55 hod ako vodič viedol v Bratislave po Pionierskej ulici osobné motorové vozidla zn. Škoda Fabia, EČV : SN-850AU, pričom pri kontrole hliadkou PMJ KR PZ XXXXX dobrovoľne tejto vydal, po predchádzajúcom pučení v zmysle § 89 ods. 1 Trestného poriadku z ruksaku položeného na sedadle spolujazdca plastovú nádobku s igelitovým vrecúškom, ktorá obsahovala sušené konope - marihuanu o hmotnosti 916 mg s viac ako 30 mg účinnej látky tetrahydrokanabinolu (THC), čo predstavuje tri obvykle jednorazové dávky drogy, pričom marihuana (rastliny rodu Cannabis) je zmysle zákona č.139/1998 Z.z. o omamných látkach psychotropných látkach a prípravkoch v znení neskorších predpisov zaradená do I. skupiny omamných látok,

Uznesením prokurátora Okresnej prokuratúry XXXXX III zo dňa 12.12.2013, spisová značka 3 Pv 203/12/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX III uznesením sp. zn. 3 Pv 203/12-15 z 22. 11. 2012  podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obv. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi  podľa § 171 ods. 1 Trestného zákona. 

	Podľa § 216 ods. 2 Trestného poriadku prokurátor Okresnej prokuratúry XXXXX III určil v uznesení o podmienečnom zastavení trestného stíhania obvinenému skúšobnú dobu vo výmere 12 mesiacov, ktorá začala plynúť odo dňa nadobudnutia právoplatnosti uvedeného uznesenia o podmienečnom zastavení trestného stíhania, pričom toto uznesenie nadobudlo právoplatnosť dňom 04.12.2012 a teda skúšobná doba uplynula dňom 04.12.2013. 

	Z odpisu registra trestov Generálnej prokuratúry SR na obvineného vyplýva, že obvinený nebol odsúdený, jediným záznamom v registri trestov obvineného je práve záznam vzťahujúci sa k podmienečnému zastaveniu trestného stíhania zo 22.11.2012, ktoré nadobudlo právoplatnosť 04.12.2012.  

	Z lustrácie Generálneho riaditeľstva Zboru väzenskej a justičnej stráže vyplynulo, že obvinený nie je v súčasnosti vo výkone trestu odňatia slobody, ani vo väzbe. 

	Z  lustrácie v systéme AVÍZO vedeného Ministerstvom vnútra SR vyplýva, že obvinený nie je v súčasnosti stíhaný ako obvinený. 

	Z výpisu z Ústrednej evidencie priestupkov Ministerstva vnútra SR vyplýva, že obvinený sa v dobe plynutia doby podmienečného zastavenia dopustil iba jedného priestupku, a to nedodržaním maximálnej rýchlosti jazdy pri vedení dopravného prostriedku v zmysle ustanovenia §16 ods. 4 zákona č. 8/2009 Z.z. o premávke na pozemných komunikáciách v zmysle neskorších právnych predpisov, za čo mu bola v blokovom konaní uložená sankcia vo forme pokuty vo výške 200,-Eur. 

	Ako teda vyplýva z vyššie uvedených listinných dôkazov, ktoré predstavujú podklad k vysloveniu osvedčenia sa obvineného v skúšobnej dobe podmienečného zastavenia trestného stíhania, obvinený v priebehu skúšobnej doby, s výnimkou jedného priestupku nižšej závažnosti na úseku bezpečnosti a plynulosti cestnej premávky  viedol riadny život a teda splnil podmienky pre vyslovenie osvedčenia sa v skúšobnej dobe podmienečného zastavenia trestného stíhania. 

       	Podľa § 217 ods. 4 Trestného poriadku  právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e) Trestného poriadku). 

	Nakoľko boli splnené všetky podmienky pre postup podľa § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lukáš Hanniker
prokurátor